24. ΒΑΣΙΛΙΚΟΝ ΔΙΑΤΑΓΜΑ  της 24 Ιαν./9 Φεβρ. 1951  Περί καθηκόντων και αρμοδιότητος του παρά τω  Υπουργείω Δημοσίας Τάξεως Γενικού  Διευθυντού Χωροφυλακής.  Έχοντες υπ’ όψιν τας διατάξεις 1)του Ν.Δ.  1201/1942 «περί καταργήσεως του Υπουργείου  Δημοσίας Ασφαλείας», 2)των άρθρ. 5 και 10 του  Α.Ν. 655/1945 «περί αρμοδιότητος και οργανώσεως  του Υπουργείου Δημοσίας Τάξεως» και 3)του άρθρ.  117 του από 7/8.6.1935 Α. Νόμου «περί  Οργανισμού Χωροφυλακής», ως ετροποποιήθησαν  και συνεπληρώθησαν μεταγενεστέρως, προτάσει  του Ημετέρου επί της Δημοσίας Τάξεως Υπουργού,  μετά σύμφωνον γνώμην του Συμβουλιου της  Επικρατείας διατυπωθείσαν εν τη υπ’ αριθ.  668/1950 Πράξει αυτού, απεφασίσαμεν και  διατάσσομεν.  Άρθρ.1.-Ο Γενικός Διευθυντής Χωροφυλακής του  Υπουργείου Δημοσίας Τάξεως είναι ανώτατος  Αξιωματικός της Χωροφυλακής (Υποστράτηγος) εν  ενεργεία. Προΐσταται απασών των Διευθύνσεων και  Υπηρεσιών Χωροφυλακής των υπαγομένων εις την  αρμοδιότητα της Γενικής Διευθύνσεως ταύτης και  έχει αρμοδιότητα υπογραφής εγγράφων επί των δι’  αποφάσεων του Υπουργού καθοριζομένων  εκάστοτε υποθέσεων.  Σελ. 11    Υπουργείο Δημόσιας Τάξης (Οργανικές Διατάξεις) 4.Α.α.19-24    ΄Αρθρ.2.-Η Γενική Διεύθυνσις Χωροφυλακής εξισούται εν τη ιερχική κλίμακι των υπηρεσιών Χωροφυλακής με Επιθεώρησιν Χωροφυλακής. Απόντα ή κωλυόμενον τον Γενικόν Διευθυντήν, ανεπληροί ο αρχαιότερος των υπ’ αυτόν Διευθυντών. Άρθρ.3.-Ο Γενικός Διευθυντής Χωροφυλακής, ασκεί επί των υπ’ αυτόν υπαγομένων Αξιωματικών, Οπλιτών και Πολιτικών Υπαλλήλων, διοικητική και πειθαρχικήν δικαιοδοσίαν Επιθεωρητού Χωροφυλακής, συντάσσει τας διαδοχικάς σημειώσεις των Αξιωματικών προϊσταμένων των υπ’ αυτόν Διευθύνσεων και Υπηρεσιών και αναθεωρεί, ως πρώτος αναθεωρητής, τας παρ’ αυτών συντασσομένας διαδοχικάς σημειώσεις των υπηρετούντων εις ταύτας λοιπών Αξιωματικών. Απάσας τας διαδοχικάς ταύτας σημειώσεις, υποβάλλει εις τον Αρχηγόν Χωροφυλακής προς τελικήν αναθεώρησιν.  ΄Αρθρ.4.-Συντάσσει προτάσεις προαγωγών των Αξιωματικών προϊσταμένων των υπ’ αυτόν Διευθύνσεων και Υπηρεσιών και γνωματεύει επί των υποβαλλομένων αυτώ υπό τούτων προτάσεων προαγωγών των υπηρετούντων εις ταύτας λοιπών αξιωματικών.Πάσας τας προτάσεις ταύτας υποβάλλει εις τον Αρχηγόν Χωροφυλακής προς τελικήν γνωμάτευσιν.  Άρθρ.5.-Εις περίπτωσιν καθ’ ην εις τινά των υπ’ αυτόν Διευθύνσεων ή υπηρεσιών, υπηρετούσιν Αξιωματικοί Χωροφυλακής έχοντες τον αυτόν βαθμόν με τον προϊστάμενον της Διευθύνσεως ή υπηρεσίας ταύτης, τας διαδοχικάς σημειώσεις και προτάσεις προαγωγής των Αξιωματικών τούτων, συντάσσει ο Γενικός Διευθυντής. Δια τον Γενικόν Διευθυντήν, τας διαδοχικάς σημειώσεις και προτάσεις προαγωγής, συντάσσει ο Αρχηγός της Χωροφυλακής.  Άρθρ.6.-Ο Γενικός Διευθυντής Χωροφυλακής, κατόπιν διαταγής του Υπουργού Δημοσίας Τάξεως, δύναται να μεταβαίνη εις τας έδρας υπηρεσιών Χωροφυλακής δια την εκτέλεσιν ειδικών εντολών του Υπουργού, αφορωσών διοικητικής φύσεως ή δημοσίας ασφαλείας υποθέσεις, ενημερουμένου σχετικώς και του Αρχηγού της Χωροφυλακής.  Άρθρ.7.-Από της δημοσιεύσεως του παρόντος Δ/τος εις την Εφημερίδα της Κυβερνήσεως, καταργείται το από 15Απρ./10 Ιουν.1942 Κανονιστικόν Δ/μα, «περί καθηκόντων και αρμοδιότητος του παρά τω Υπουργείω Εσωτερικών Γενικού Διευθυντού Χωροφυλακής». Εις τον αυτόν επί της Δημοσίας Τάξεως Υπουργόν ανατίθεμεν την δημοσίευσιν και εκτέλεσιν του παρόντος Δ/τος.  Σελ. 12   Σχετικά και τα: α)Β.Δ. της 17/30 Οκτ.1953 περί αρμοδιότητος υπογραφής εγγράφων υπό του Διευθυντού της Γεν.Διευθύνσεως Χωρ/κής Υπ. Εσωτερικών και Δ/ντού Επιμελητείας Χωρ/κής. β)Β.Δ. της 22 Ιουλ./23 Αυγ.1954 περί κανονισμού Εσωτερικής Υπηρεσίας της Γενικής Διευθύνσεως Χωρ/κής του Υπουργείου Εσωτερικών.    